Diari Oficial de la Generalitat Valenciana


Sumari del DOGV 9848, del 14-05-2024 (2024/4300)

Extracte de la Resolució de 8 de maig de 2024, del Rector de la Universitat Politècnica de València, per la qual es publiquen les bases i es convoca una beca d'ajuda per a la matrícula de màster dirigida a incentivar l'especialització en Mecànica de Fluids Computacional de l'alumnat de la Universitat Politècnica de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4300


Organisme emissor
:   Universitat Politècnica de València

Tipus de document
:   Extracte

Extracte de la Resolució de 8 de maig de 2024, del Rector de la Universitat Politècnica de València, per la qual es publiquen les bases i es convoca una beca d'ajuda per a la matrícula de màster dirigida a incentivar l'especialització en Mecànica de Fluids Computacional de l'alumnat de la Universitat Politècnica de València. [2024/4300]  
BDNS (identif.): 760278.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/760278)  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de dades Nacional de Subvencions (http://www.pap.minhap.gob.es/bdnstrans/index):  
  
Primer. Beneficiaris  
Podran participar:  
aquelles persones que complisquen els següents requisits:  
• Haver finalitzat els estudis de Grau d'Enginyeria Mecànica en la UPV en el curs 2022-2023.  
• Estar entre el 20 % dels millors de la seua promoció de Grau.  
• Haver sigut acceptat en un màster oficial en el camp de la mecànica de fluids computacional en alguna de les universitats citades en l'apartat següent.  
  
Segon. Finalitat  
L'objecte d'aquesta convocatòria és la concessió d'una beca d'ajuda per a la matrícula en un màster oficial en Càlcul Computacional aplicat a la Termofluidodinámica en l'àmbit de sistemes de transport d'alguna de les següents universitats de reconegut prestigi, entre altres:  
  
- Technische Universiteit Delft (Països Baixos)  
- ISAE-SUPAERO Institut Supérieur de l'Aéronautique et de l'Espace (França)  
- Cranfield University (Regne Unit)  
- Universitat Politècnica de València (Espanya)  
i que complisquen els requisits exigits en les bases de la convocatòria.  
  
Tercer. Bases reguladores  
Accessibles en la web de l'Institut Universitari CMT - Clean Mobility & Thermofluids de la Universitat Politècnica de València: https://www.cmt.upv.es   
  
Quart. Import  
La present convocatòria es finançarà amb càrrec a la partida pressupostària 956511634-873-88945-58533806 de l'oficina gestora OF5782074 per un import màxim de 3.300 euros, en la qual existeix crèdit pressupostari suficient i adequat  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils a comptar des de l'endemà a la publicació de la present convocatòria en el Diari Oficial de la Generalitat Valenciana.  
  
València, 8 de maig de 2024.- El rector: José Esteban Capilla Romá.